proxectonos/corpus_dominio_legal_administrativo_tmp huggingface dataset:
APROBACIÓN MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 31/10/2022)

Aprobado definitivamente o expediente de modificación de créditos nº nº 09/22 consistente nun Suplemento de Crédito por importe de 346.223,92 euros financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE SUPLEMENTO DE CRÉDITO CO CÓDIGO SC 03/2022
ADMINISTRACIÓN LOCAL — Municipal — Porriño, O (Presupostos e cadros de persoal, 07/06/2022)

O Pleno do Concello do Porriño, reunido na sesión ordinaria do día 25 de maio de 2022, aprobou inicialmente o expediente de modificación orzamentaria mediante suplemento de crédito co código SC 03/2022, financiado con cargo ao remanente líquido de tesourería para gastos xerais de 2021 (clasificación económica 87000), por importe total de 38.623,20 €, suplementando o crédito da partida orzamentaria 920.2260400 (xurídicos e contenciosos) para pagar a sentenza firme a favor de Grupo E. Tano Budiño, S. L. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
DH. W36.87068. SOLICITUDE DE OSCAR CORTÉS COTRINA DE AUTORIZACIÓN OBRAS PARA CONSTRUCCIÓN DUNHA VIVENDA UNIFAMILIAR NO LUGAR DE SAN AMARO, MEAÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 17/11/2022)

As obras solicitadas consisten na construcción de unha vivenda unifamiliar en planta baixa de 170 m2 construídos nas parcelas 36027A028000880000MO, 7496502NG1979N0001YI, 36027A028000890000MK, 7496503NG1979N0001GI, 36027A02800090000MM, 36027A028000910000MO e 7496504NG1979N0001QI, en San Amaro, San Xoán de Meaño, Meaño (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Amelia Teresa Tristany Essahraouy (Sinatura dixital)
CONVOCATORIA PARA A ELABORACIÓN DE 1 BOLSA DE EMPREGO DE TÉCNICOS/AS DE DEPORTES, MEDIANTE O NOMEAMENTO DE FUNCIONARIOS/AS INTERINOS/AS POLO PROCEDEMENTO DE OPOSICIÓN LIBRE.
ADMINISTRACIÓN LOCAL — Municipal — Estrada, A (Persoal, oposicións, 21/07/2022)

Mediante resolución de Alcaldía nº 2022-0525 de data 11/07/2022, aprobaronse as Bases para a elaboracón de 1 Bolsa de Emprego de Técnicos/as de Deportes para o nomeamento de funcionarios/as interinos/as do grupo A, subgrupo A1 polo procedemento de oposición libre. O prazo para a presentación de instancias, no rexistro xeral do concello (Praza da Constución nº1, 36680 A Estrada), ou de xeito telemático na Sede Electrónica do Concello da Estrada https://aestrada.sedelectronica. gal/info.0 ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, será de 10 días naturais, que comezarán a contar dende o día seguinte ao da publicación deste anuncio no BOPPO. As Bases do proceso selectivo publicaranse no taboleiro de anuncios da Sede Electrónica, na web municipal e no Portal de Transparencia. A Estrada, 11 de xullo de 2022 O ALCALDE D. José C. López Campos
CONVOCATORIA DE PROCESO SELECTIVO AUXILIAR DE BIBLIOTECA EN RÉXIME LABORAL TEMPORAL
ADMINISTRACIÓN LOCAL — Municipal — Baiona (Persoal, oposicións, 10/05/2022)

Por Resolución de Alcaldía núm.2022-0637 de data 18/04/2022 aprobaronse as bases para a contratación dunha praza de Auxiliar para a Biblioteca Pública Municipal, en réxime laboral temporal e a creación dunha bolsa de emprego para substitucións transitorias, a xornada parcial, polo sistema de concurso-oposición. Na sede electrónica http://baiona.sedelectronica. gal e, no Taboleiro de Anuncios do Concello, aparecen integramente publicadas as bases que deben rexer a convocatoria para a contratación da praza e a inclusión na bolsa de emprego. O prazo de presentación de solicitudes será de quince días hábiles a contar desde o día seguinte á publicación deste anuncio. Os sucesivos anuncios desta convocatoria, cando procedan, de conformidade coas bases, publicaranse na sede electrónica deste Concello http://baiona.sedelectronica. gal. O Alcalde-Pte., en Baiona, na data que figura á marxe deste documento. Asdo.: Carlos Gómez Prado
APROBACION PADRÓN FISCAL DA TAXA POLO SERVIZO DE MERCADO ABRIL 2022
ADMINISTRACIÓN LOCAL — Municipal — Marín (Recadación, 06/04/2022)

Por Resolución do Concelleiro delegado de Facenda do día 28 de marzo de 2022 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de abril de 2022. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leir eguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de abril de 2022, ambos inclusive. O cargo nas contas bancarias dos recibos correctamente domiciliados efectuarase o día 5 de abril de 2022. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que non reciban nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
TAXA SAF DECEMBRO 2021
ADMINISTRACIÓN LOCAL — Municipal — Gondomar (Recadación, 02/02/2022)

Por Resolución de alcaldía aprobouse a liquidación correspondente ao prezo público pola prestación do servizo de axuda no fogar do mes de decembro de 2021. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comezo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde, Juan Francisco Ferreira González. (Asinado dixitalmente en data ao marxe)
EXPEDIENTE INVESTIGACIÓN INVENTARIO CAMIÑOS (AVDA BENITO FARIÑA)
ADMINISTRACIÓN LOCAL — Municipal — Baiona (Outros documentos, notificacións e informacións públicas, 16/05/2022)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño Benito Fariña-Santa Cristina, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
APROBACIÓN INICIAL DA 3ª MODIFICACIÓN DO ANEXO DE INVERSIÓNS DO ORZAMENTO XERAL DE 2022
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 21/11/2022)

Por acordo do Pleno de data 10 de novembro de 2022 aprobouse inicialmente o expediente de 3ª modificación do Anexo de Inversións do Orzamento xeral do exercicio 2022, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Carlos Iglesias Cores
NOMEAMENTO DE PERSOAL FUNCIONARIO EN PRÁCTICAS
ADMINISTRACIÓN LOCAL — Municipal — Rosal, O (Persoal, oposicións, 29/04/2022)

De conformidade coas bases reguladoras do proceso selectivo para a cobertura dun posto de traballo vacante neste Concello, pertencente á Oferta de Emprego Público ordinaria do ano 2022, e que foron publicadas no DOG n.º 204 do 22 de outubro de 2021, e cuxas prazas ofertadas de acceso libre foron ampliadas mediante Resolución 11 de enero de 2022 por la que se modifica el número de plazas de acceso libre incluidas no proceso selectivo convocado pola Orde de 5 de octubre de 2021 para o acceso e ingreso nos cuerpos da Policía Local de Galicia, escala básica, categoría de policía, turno de acceso libre e concurso, faise público o nomeamento para a cobertura do posto correspondente a este Concello, acordado por Resolución da Alcaldía de 21 de abril de 2022, Decreto núm.2022-0385: Tipo de nomeamento: Funcionario en prácticas Praza: Escala de Administración Especial, subescala Servizos Especiais, Clase Policía Local e os seus auxiliares, escala básica, categoría Policía Local (Axente), integrada no Grupo C, Subgrupo C1 Funcionario nomeado: Jennifer Gabriela Antonio Roque Ruiz de Villa Begga con DNI 3**3*10** O nomeamento definitivo como funcionario de carreira queda a expensas da superación do curso selectivo da AGASP. A ALCALDESA Ánxela Fernández Callís
NOMEAMENTO PERSOAL FUNCIONARIO OFERTA 2019
ADMINISTRACIÓN LOCAL — Municipal — Redondela (Persoal, oposicións, 11/03/2022)

En resolución do proceso selectivo que se convocou para cubrir, por oposición libre, unha praza de persoal funcionario incluída na Oferta de Emprego Público do ano 2019 e a proposta do tribunal cualificador das probas selectivas que se convocaron, a alcaldesa ditou a Resolución núm.: 2022-0403, con data de 16/02/2022, pola que resolveu nomear a: -Jessica Lizbeth Muntianu Ostolozaga, con DNI núm.:***** 571-W, como funcionario de carreira, coa denominación de vixiante de Obras, encadrado dentro da escala de Administración Especial, subescala servizos especiais, clase Cometidos Especiais, Categoría Vixiante e integrado dentro do grupo C, subgrupo C2. Redondela, 4 de marzo de 2022. A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR, MODALIDADE LIBRE CONCORRENCIA (SAF) CORRESPONDENTE Ó MES DE XUÑO DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 18/11/2022)

A Presidencia desta Corporación, mediante resolución núm.2022-1787, de 9 de novembro de 2022, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de xuño do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de xuño do exercicio tributario 2022 do Concello da Guarda será do día 15 de novembro de 2022 ao día 20 de xaneiro de 2023, ámbalas dúas datas inclusive. A data de cargo en conta dos recibos domiciliados será o día 18 de novembro de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN INICIAL RPT 2022
ADMINISTRACIÓN LOCAL — Municipal — Ponte Caldelas (Presupostos e cadros de persoal, 05/04/2022)

Aprobado inicialmente polo Pleno da Corporación, en sesión do 10/03/2022, a modificación da Relación de postos de Traballo (RPT) Anualidade 2022, do Concello de Ponte Caldelas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. O Alcalde, Andrés Díaz Sobral
RELACIÓN DE AXUDAS OUTORGADAS AO ABEIRO DAS BASES REGULADORAS DA LIÑA DE AXUDAS AOS ESTABLECEMENTOS AFECTADOS POLA SITUACIÓN PANDÉMICA COMO CONSECUENCIA DOS EFECTOS DA COVID 19
ADMINISTRACIÓN LOCAL — Municipal — Guarda, A (Subvencións e axudas, 15/03/2022)

Dando cumprimento ao artigo 18 da Lei 38/2003, de 17 de novembro, Xeral de subvencións, faixe pública a relación de axudas outorgadas ao abeiro das Bases reguladoras da liña de axudas aos establecementos afectados pola situación pandémica como consecuencia dos efectos da COVID 19, financiadas pola Deputación de Pontevedra, ao abeiro do Plan Concellos Liña 2. O Alcalde Antonio Lomba Baz Documento asinado dixitalmente
APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE TRANSFERENCIA DE CRÉDITO CO CÓDIGO TC 08/2022.
ADMINISTRACIÓN LOCAL — Municipal — Porriño, O (Presupostos e cadros de persoal, 07/06/2022)

O Pleno do Concello do Porriño, reunido na sesión ordinaria do día 25 de maio de 2022, aprobou inicialmente o expediente de modificación orzamentaria mediante transferencia de crédito co código TC 08/2022, por anulación da subvención nominativa consignada no orzamento municipal de 2018 prorrogado para 2022 a ACIPOR para organización da "Festa do Pan" por importe de 8.451,47 € para transferencia a 338.2269800 festexos populares. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DE DÚAS PRAZAS DE OPERARIA/O DE SERVIZOS VARIOS (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas admitidas e excluidas do proceso selectivo dúas prazas de Operaria/o agrícola, encadradas na escala de Administración especial, subescala servizos especiais, clase persoal de oficios e integradas no grupo E, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación provisional de persoas admitidas e excluida O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Operaria/o agrícola, encadradas na escala de Administración especial, subescala servizos especiais, clase persoal de oficios e integradas no grupo E, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe
APROBACIÓN DEFINITIVA CRÉDITO EXTRAORDINARIO 2/2022
ADMINISTRACIÓN LOCAL — Municipal — Cangas (Presupostos e cadros de persoal, 26/12/2022)

O Pleno do Concello, en sesión ordinaria de data 28/10/2022 acordou aprobar inicialmente o expediente de Crédito Extraordinario 2/2022. O expediente foi exposto ó público polo prazo de quince días hábiles (BOPPO nº 227 de data 28 de novembro de 2022) e ó non presentarse reclamacións considérase definitivamente aprobado; cumprindo o establecido no artigo 169.3, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, procédese á publicación do acordo. De acordo co establecido no artigo 169.3 do Real Decreto Lexislativo 2/2004, publicase o resumo por capítulos do orzamento unha vez realizada a modificación, por remisión do artigo 177.2 do mesmo texto normativo. Así, logo de realizada o crédito extraordinario, o Resumo por Capítulos do orzamento de gastos queda como segue: Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 ao 43 da Lei 29/1998, de 13 de xullo, Reguladora de dita xurisdicción. Sen prexuízo disto, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de dito recurso non suspenderá por si sola a efectividade do acto ou acordo impugnado. A Alcaldesa, Mª Victoria Portas Mariño, en Cangas, na data que se sinala á marxe.
DELEGACIÓNS DA PRESIDENCIA EN ACTOS DE VODAS CIVÍS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 21/07/2022)

Expediente 567/2022; 78/2022; 779/2022; 1829/2022 Código SIA 1993134 Procedemento Solicitude para a celebración de Matrimonio Civil Asunto Autorización de vodas civís Unidade Xestora Secretaría Documento Anuncio da alcaldía Trámite Anuncio de delegacións da presidencia en actos de vodas civís Por resolucións da alcaldía núm.2022-0961 de data 06.07.22, 2022-0981 de data 07.07.22, 2022-1012 de data 11.07.22 e, 2022-1016 de data 12.07.22, vense de delegar as seguintes atribucións: O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE.
DELEGACIÓN OFICIO VODA CIVIL NO CONCELLEIRO ALDÁN SANTAMARINA CORRAL
ADMINISTRACIÓN LOCAL — Municipal — Moaña (Outros documentos, notificacións e informacións públicas, 22/07/2022)

Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 23 de xullol de 2022, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de ALDAN SANTAMARINA CORRAL, Concelleiro deste Concello, o exercicio da competencia correspondente á autorización do acto de celebración do matrimonio civil entre os contraentes SEGUNDO ALEJANDRO LAGNANI PAC e ZUNILDA SERGIO CESAR GINDILA RANEDO o día 23 de xullo de 2022. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Documento asinado electrónicamente.
APROBACIÓN DO PADRÓN DE AUGA 2022_3B
ADMINISTRACIÓN LOCAL — Municipal — Vilaboa (Recadación, 03/08/2022)

Mediante Resolución de Alcaldía nº 2022-0666 de data 20 de xullo de 2022, aprobouse o Padrón confeccionado pola empresa Viaqua Gestión Integral de Aguas de Galicia SAU, relativo á Taxa de auga potable, canon da auga e coeficiente de vertedura, correspondente ós meses de MAIO-XUÑO de 2022. O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza Gonzalez
EXTRACTO DA CONVOCATORIA DE SUBVENCIÓNS A ENTIDADES SEN FINS DE LUCRO PARA O APOIO Ao DESENVOLVEMENTO DE FESTIVAIS MUSICAIS E DE ARTES ESCÉNICAS NA PROVINCIA DE PONTEVEDRA NO ANO 2022
ADMINISTRACIÓN LOCAL — Provincial — Deputación Provincial (Subvencións e axudas, 11/03/2022)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/614284) As asociacións que: carezan de fins de lucro, desenvolvan as súas actividades no ámbito territorial da provincia de Pontevedra, non estean incursas en ningún dos supostos de incapacidade ou incompatibilidade para percibir subvencións públicas, non estean incursas nalgunha das prohibicións para percibir subvencións recollidas na lei e que estean ao corrente coas obrigacións tributarias coa Seguridade Social, coa Facenda estatal, coa autonómica e coa Deputación de Pontevedra. Subvencións dirixidas a financiar a organización de festivais ou certames musicais e teatrais de prestixio que teñan lugar na provincia de Pontevedra, que dediquen unha especial atención á programación e difusión da música e do teatro galego, ademais doutras variantes artísticas e que reúnan os requisitos establecidos na base cuarta da convocatoria. Establécense dúas modalidades de actuación: Bases de subvencións aprobadas por acordo da Xunta de Goberno da Deputación Provincial de Pontevedra do 25 de febreiro de 2022, Ordenanza xeral de subvencións da Deputación de Pontevedra, bases de execución do Orzamento xeral da Deputación do exercicio 2022, na LGS e na demais lexislación de desenvolvemento.150.000,00 € O prazo de presentación de solicitudes será dun (1) mes, contado a partir do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO) e na Base Nacional de Subvencións ( BNS). Pontevedra, 03/03/2022 A presidenta, María del Carmen Silva Rego
INCLUSIÓN DE DOUS CAMIÑOS NO INVENTARIO MUNICIPAL DE BENS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 03/02/2022)

A Xunta de Goberno Local do concello de Vilanova de Arousa, actuando por delegación do Pleno, en sesión celebrada o día 17 de decembro de 2021, acordou abrir un período de información pública e consultas polo prazo de un mes a contar dende o día seguinte ao da publicación do correspondente anuncio no Boletín Oficial da Provincia de Pontevedra, para que tódolos interesados poidan presentar alegacións sobre os camiños que, en virtude do dito acordo, se incorporan ao epígrafe 1.6.-“Vías e Camiños” do Inventario Municipal de Bens, alegacións que, unha vez informadas polos servizos técnicos municipais, serán resoltas pola Xunta de Goberno Local. A solicitude de D. Alejandro Magariños Salgado se inclúe o tramo de camiño, ubicado en Baión, que forma parte da referencia catastral 36061A320090010000MA, e discorre entre a parcela 346 do polígono 320, e as parcelas 345, 344, 343, 342, e 10339 do polígono 320. Da aceso e remata en muíño con ref. catastral 36061A320203390000MP. A solicitude de D. Javier Fernández Prado se inclúe camiño en Vilantes-Tremoedo polo vento Esta da parcela 36061A219001260000FP, e que continúa cara arriba, de acordo coas cesións realizadas polos propietarios no seu día. En Vilanova de Arousa, O Alcalde, Gonzalo Durán Hermida.
CONVOCATORIA DO PROCESO DE SELECCIÓN DUNHA PRAZA DE PERSOAL LABORAL FIXO, A MEDIA XORNADA, TRABALLADOR/A SOCIAL
ADMINISTRACIÓN LOCAL — Municipal — Mondariz-Balneario (Persoal, oposicións, 07/04/2022)

Por Resolución de Alcaldía de data 11 de marzo de 2022 Aprobáronse por Resolución de Alcaldía de data 11 de marzo de 2022 as bases do proceso de selección de persoal laboral seguinte: unha (1) praza de persoal laboral fixo, a media xornada, traballador/a social do Concello de Mondariz Balneario. Asimilada a Escala de Administración Especial, Subescala técnica, Clase media, grupo A, subgrupo A-2, incluída na Oferta de Emprego Público do ano 2022. No Boletín Oficial da provincia de Pontevedra núm.56, de 22 de marzo de 2022, aparecen integramente publicadas as bases da convocatoria. O prazo de presentación de solicitudes será de 20 días hábiles contados desde o día seguinte á publicación do anuncio no Boletín Oficial do Estado. Os sucesivos anuncios desta convocatoria, cando proceda de conformidade coas bases, publicaranse no Boletín Oficial da provincia de Pontevedra e no taboleiro de edictos do Concello. Mondariz-Balneario, 22 de marzo de 2022. Alina Camelia Micalo Sotnikova. Alcalde
APROBACIÓN DEFINITIVA DA MODIFICACIÓN DE CRÉDITO Nº 15/2022 MEDIANTE SUPLEMENTO DE CRÉDITO Nº 1/2022.
ADMINISTRACIÓN LOCAL — Municipal — Guarda, A (Presupostos e cadros de persoal, 20/04/2022)

Expediente: Modificación de crédito nº 15/2022 mediante suplemento de crédito 1/2022 (Expediente administrativo 170/2022). Trámite: Anuncio de aprobación definitiva. O Pleno deste Concello, en sesión extraordinaria celebrada o día 11 de marzo de 2022, aprobou inicialmente o expediente de modificación de crédito nº 15/2022 mediante SUPLEMENTO DE CRÉDITO 1/2022 por un importe de 164.295.80 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 55 de 21/03/2022) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (R. D. Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe.
APROBACIÓN DO PREZO PÚBLICO DA ACTIVIDADE "LUDOMEIS VERÁN"
ADMINISTRACIÓN LOCAL — Municipal — Meis (Outros documentos, notificacións e informacións públicas, 16/05/2022)

Asunto: Aprobación prezo público da actividade “LUDOMEIS VERÁN”. A Xunta de Goberno Local, en sesión celebrada en data 05 de maio de 2022, acordou, por delegación do Pleno da Corporación, a aprobación do prezo público con motivo da realización da actividade “LUDOMEIS VERÁN”, polo que de conformidade cos artigos 40 e 45 da Lei 39/2015, do procedemento administrativo común das Administracións Públicas, de réxime xurídico das Administracións Públicas e de procedemento administrativo común, procédese a dar publicidade ao mesmo co seguinte detalle: A Alcaldesa-Marta Giráldez Barral ASINADO DIXITALMENTE NA MARXE
APROBACIÓN DA OFERTA DE EMPREGO PÚBLICO EXTRAORDINARIA PARA A ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Fornelos de Montes (Persoal, oposicións, 31/05/2022)

Mediante Decreto de Alcaldía deste Concello nº 79/2022 do 26 de maio de 2022 aprobouse a oferta de emprego público extraordinaria do Concello de Fornelos de Montes para a estabilización do emprego temporal, conforme ás previsións da Lei 20/2021, de 28 de decembro, de medidas urxentes para a redución da temporalidade no emprego público, co seguinte detalle: a) Prazas que cumpren os requisitos do artigo 2 da Lei 20/2021: b) Prazas que cumpren os requisitos da DA 6ª da Lei 20/2021: Publícase en cumprimento do artigo 91 da Lei 7/1985, de 2 de abril, reguladora das Bases de Réxime Local e o artigo 70.2 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Contra esta resolución, que pon fin á vía administrativa, poderase interpor alternativamente ou recurso de reposición potestativo ante o mesmo órgano que o ditou, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo ante o Xulgado do Contencioso-Administrativo, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso potestativo de reposición non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que se poida interpor calquera outro recurso que se puidese estimar máis conveniente ao seu dereito. Documento asinado dixitalmente ao marxe. O alcalde Emiliano Lage Rodríguez
EXPOSICIÓN PÚBLICA DO PADRÓN DO IMPOSTO SOBRE BENS INMOBLES DE NATUREZA URBANA, BENS DE CARACTERÍSTICAS ESPECIAIS E BENS DE NATUREZA RÚSTICA DO ANO 2022
ADMINISTRACIÓN LOCAL — Municipal — Vigo (Recadación, 25/08/2022)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro Xeral Tributaria e art.137 da Lei 7/85, de 2 de abril, de bases de réxime local. O ALCALDE Vigo, agosto de 2022 Asina dixitalmente: O Concelleiro Delegado de Orzamentos e Facenda
APROBACIÓN INICIAL DA ORDENANZA REGULADORA DAS NORMAS DE USO DA PRAIA FLUVIAL DE A CALZADA
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 11/08/2022)

O Pleno deste Concello, na súa sesión ordinaria do 26 de maio de 2022, adoptou acordo de aprobación inicial da Ordenanza reguladora das normas de uso da praia fluvial de A Calzada. Os interesados poderán examinar o expediente e presentar as reclamacións que estimen oportunas dentro do prazo de 30 días hábiles, contados a partir do seguinte a esta publicación no Boletín Oficial da Provincia. De non se presentar reclamacións neste prazo, entenderase definitivamente aprobado o devandito acordo. O Alcalde, Andrés Díaz Sobral.
PUBLICACIÓN MODIFICACIÓN CRÉDITO
ADMINISTRACIÓN LOCAL — Municipal — Baiona (Presupostos e cadros de persoal, 17/08/2022)

O Pleno deste Concello, en sesión extraordinaria e urxente celebrada o día 5 de agosto de 2022, acordou a aprobación inicial do expediente de modificación de crédito baixo a modalidade de crédito extraordinario financiado con cargo ao Remanente de Tesourería, co siguente resumo das aplicacións orzamentarias modificadas: Aprobado inicialmente o expediente de modificación de crédito baixo a modalidade de crédito extraordinario financiado con cargo ao Remanente de Tesourería, por Acordo do Pleno de data 17 de marzo de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerarase aprobado definitivamente o devandito Acordo. O alcalde, Carlos Gómez Prado, DOCUMENTO ASINADO TELEMÁTICAMENTE AO MARXE
DELEGACIÓN PARA OFICIAR VODA A FAVOR DO SR. CONCELLEIRO D. ROBERTO MERA COVAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 25/04/2022)

Visto que, con data de 10 de marzo de 2022 foi remitido a esta Alcaldía (nº de rexistro de entrada 2022-E-RC-2284) para a autorización de matrimonio civil entre Dna. Diego Joaquin Carpeño Bucata con DNI ******117-X e D. Emilio Jaime Guber San Lazaro con DNI ******028-T o 11 de xuño de 2022. Donde solicitan que oficie a cerimonia o Sr. Concelleiro, D. Roberto Mera Covas. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que o Concelleiro actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.- Delegar puntualmente no Señor Concelleiro da Corporación Don Arnau Cantarell Zumajo a miña atribución para a autorización do matrimonio civil entre Dna. Diego Joaquin Carpeño Bucata con DNI ******117-X e D. Emilio Jaime Guber San Lazaro con DNI ******028-T o 11 de xuño de 2022. Donde solicitan que oficie a cerimonia o Sr. Concelleiro, D. Roberto Mera Covas.2.- O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.- Esta delegación de atribucións requirirá, para ser eficaz, a súa aceptación por parte do/da delegado/a. Porén, a delegación entenderase aceptada tacitamente se no termo de tres días hábiles contados dende a notificación deste acordo o/a destinatario/a da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.
OFERTA DE EMPREGO PÚBLICO PARA O ANO 2022
ADMINISTRACIÓN LOCAL — Provincial — Deputación Provincial (Oferta de emprego público, 16/03/2022)

Por Resolución do deputado delegado de persoal do 15/03/2022 aprobase a oferta de emprego público para o ano 2022, que comprende o número total de prazas de persoal funcionario de carreira e persoal laboral fixo que a seguir se detallan: Todas as prazas de persoal funcionario e postos de persoal laboral fixo serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Queda pendente de negociación coa representación sindical a oferta de prazas de persoal funcionario e postos de persoal laboral que afectan aos procesos de estabilización de emprego temporal previsto na Lei 20/2021. Asinado dixitalmente á marxe
DH. A36.66627 CONCESIÓN DUN CAUDAL DE AUGA A JUAN CARLOS VEIGA CABALEIRO, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de maio de 2022 e como resultado do expediente incoado para o efecto, outorgouse a Juan Carlos Veiga Cabaleiro unha concesión de 274,50 m3 anuais de auga que procede dun pozo situado na Ballota, na parroquia de Ponte Sampaio (Santa María) no concello de Pontevedra (Pontevedra) con destino a usos recreativos e a rega. Santiago de Compostela, 30 de maio de 2022 O xefe do Servizo de Tramitación Técnico-Administrativa do Dominio Público Hidráulico Abilio Abeytua Ytchart
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR, MODALIDADE DEPENDENCIA (SAF) CORRESPONDENTE Ó MES DE ABRIL DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 30/06/2022)

A Presidencia desta Corporación, mediante resolución núm.2022-0990, de 23 de xuño de 2022, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de abril do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ao mes de marzo do exercicio tributario 2022 do Concello da Guarda será do día 23 de xuño ao día 23 de agosto de 2022, ámbalas dúas datas inclusive. A data de cargo en conta dos recibos domiciliados será o día 30 de xuño de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
LISTA DE PERSOAS ADMITIDAS PARA O SORTEO DE PRAZAS DO CAMPAMENTO DA LANZADA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/05/2022)

A deputada delegada de Turismo e Xuventude, en aplicación da Resolución presidencial de 1 de agosto de 2019 (núm. de rexistro 2019014186) sobre delegación de atribucións da presidenta, e no uso das facultades que lle confire a normativa local vixente, ditou a Resolución presidencial número 2022003742, de data 13 de maio de 2022, pola que se resolve: Pódese verificar a integridade da RP no enderezo https://sede.depo. gal Código seguro de verificación (CSV): SIMW7JOG0JOTT5VG Asinado dixitalmente na marxe